Nakon Kroacije U brodskoj bolnici rođen Muhamed Hrvoje

Foto: AP/SBplus Fatma Kadro (38) s tek rođenim sinom Muhamedom Hrvojem























































Jučer u 11 sati rođeni Muhamed Hrvoje ima 2850 grama i dugačak je 50 cm. Majka Fatma (38) rodila ga je u 39 tjednu trudnoće.

SLAVONSKI BROD - Muhamed Hrvoje peta je sirijska beba rođena u slavonskobrodskoj bolnici, a druga kojoj su roditelji nadjenuli i hrvatsko ime. Naime, nakon što je nedavno djevojčica nazvana imenom Kroacija, majka jučer rođenog dječaka sinu je uz ime Muhamed odlučila dodati i hrvatsko ime Hrvoje.

- U znak zahvalnosti za sve što ste učinili za naše sunarodnjake, ali i zbog odnosa prema nama skrbi koja je pružena mojoj supruzi odlučili smo se na ovo ime. Djelatnici u Kampu predložili su nam nekoliko imena, ali na kraju smo se odlučili za Hrvoje - kaže nam posnosni otac Ali Kadro, koji je u posjet supruzi i tek rođenom sinu, došao u pratnji svojih sinova od kojih jedan ima deset a drugi sedam godina.

Jučer u 11 sati rođeni Muhamed Hrvoje ima 2850 grama i dugačak je 50 cm. Majka Fatma (38) rodila ga je u 39 tjednu trudnoće.

- Porod je prošao dobro - kaže Fatma dok leži u krevetu bolničke sobe na Odjelu ginekologije i pogledom prelazi s tek rođenog na svoja dva starija sina. A oni pak ne znaju je l bi prije pogledali i pomazili brata ili zagrlili majku. Sve ono što su zadnjih dana proživjeli, danas je zamjenila radost zbog prinove.

- Mi smo iz Alepa. Na put smo krenuli prije mjesec i pol dana, na putu smo 12 dana proveli u Grčkoj a potom smo u Hrvatsku stigli jučer vlakom u šest ujutro - priča Ali, dodavši da je putovanje bilo posebno teško jer su krenuli s dvoje male djece dok je supruga tada bila u osmom mjesecu trudnoće. No izdržali su.

Nedugo po dolasku u kamp Fatma je dobila trudove, prebačena je u brodsku bolnicu i tamo je rodila malneog Muhameda Hrvoja. - Čekamo da se oporave i odmah nastavljamo putovanje. Kanimo u Njemačkoj zatražiti azil. Tamo imam brata i sestru. Frizer sam po struci pa se nadam zaposlenju u svom zanimanju i vjerujem u bolje obrazovanje za svoju djecu, a možda i nekoj curici za koju godinu - kroz smiješak priča Ali o planovima.

